ΟΛΟΙ ΟΙ ΧΑΡΑΚΤΗΡΕΣ ΚΑΙ ΤΑ ΓΕΓΟΝΟΤΑ ΤΗΣ ΣΕΙΡΑΣ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ.
ΟΠΟΙΑΔΗΠΟΤΕ ΟΜΟΙΟΤΗΤΑ ΜΕ ΑΛΗΘΙΝΑ ΓΕΓΟΝΟΤΑ Ή ΠΡΟΣΩΠΑ ΕΙΝΑΙ ΣΥΜΠΤΩΜΑΤΙΚΗ.
Φαράζ.
Καλημέρα. Κοιμήθηκες καλά;
Κάποια ιδιαίτερη προτίμηση για πρωινό, κύριε;
Μόνο εσένα.
Να πάρει η ευχή.
Τι τρέχει;
Ο Μοχαμαντί με κάλεσε να τον συναντήσω. Πρέπει να φύγω.
Ο στόχος κινείται.
Πανάθεμά τον.
Σβέλτα, έρχεται.
-Κύριε! -Συγγνώμη.
Πρόσεχε πού πας!
Στον δρόμο μου πήγαινα. Δεν σας είδα. Είστε καλά;
-Να σας βοηθήσω. -Όχι.
Φύγε! Φύγε, είπα.
Συγγνώμη και πάλι.
Καλή σας ημέρα.
Ηλίθιε.
Ίδιο μοντέλο με του Πεϊμάν.
Πανομοιότυπο σε κάθε λεπτομέρεια, εκτός, φυσικά, από τα 40 γραμμάρια C-4.
Αυτή δεν είναι η θήκη;
Ναι. Τη φωτογράφισα στο εστιατόριο.
Κι ο εξοπλισμός που ζήτησες.
Ο Πεϊμάν θα παίξει τένις με τον πατέρα του αύριο.
Αν δεν γίνει η αλλαγή σήμερα,
αμφιβάλλω ότι θα έχουμε άλλη ευκαιρία να φτάσουμε στον Μοχαμαντί.
Ο Πεϊμάν θα αποκτήσει ασφάλεια πολύ σύντομα.
Πώς θα φροντίσετε να μην είναι παρών όταν εκραγεί;
Ήρθε ο Αμίρ.
Θα μου πεις την ιστορία ότι σπας αβγά για να κάνεις ομελέτα;
Έχω μια άλλη για το κόψιμο μεγάλου δέντρου.
Μάλιστα. Συνθλίβονται τα μικρά δέντρα.
Μερικές φορές. Όχι πάντα.
Καλή επιτυχία.
Τεχεράνη
Ο Φαράζ Καμάλι έφυγε βιαστικά το πρωί.
Ναι. Ευτυχώς που παρακολουθούμε το αμάξι του.
Πήρες μεγάλο ρίσκο, Μαρτζάν. Πρόσεχε.
Σου ζήτησα λίγη ευελιξία και συμφώνησες.
Η αξία του Φαράζ ως πιθανού εργαλείου
υπερέχει σημαντικά κάθε κινδύνου εναντίον της Ταμάρ ή της σημερινής επιχείρησης.
Η σημερινή επιχείρηση προέχει και δεν πρέπει να διακυβευτεί.
Συνεννοηθήκαμε;
Ναι.
Το ελπίζω.
ΛΕΣΧΗ ΤΕΝΙΣ ΚΙΤΑΡΙΓΕ, ΤΕΧΕΡΑΝΗ
Θα με περιμένεις εδώ;
Καλή επιτυχία.
Ευχαριστώ.
-Είδες τον Χάμιλτον στην Αυστρία; -Κέρδισε;
Όχι, το πήρε ο Φερστάπεν.
Απλώς τον αφήνει να πάρει ένα μικρό προβάδισμα.
Τριάντα βαθμοί σε γκραν πρι; Μιλάμε για τεράστιο προβάδισμα.
Θα το πάρει και φέτος, άκου που σου λέω.
Λοιπόν. Τώρα που είμαστε μόνοι μας, πες μου,
τι λες για τη θέση στη Χατάμ αλ-Ανμπίγια;
Ανυπομονούν να τη δεχτείς.
Τα είπαμε αυτά, μπαμπά.
Έχω τις δικές μου επιχειρήσεις.
Τι επιχειρήσεις, μικρέ;
Τώρα που διορίστηκα, δεν μπορείς να συνεργάζεσαι πια με τη Δύση.
-Ξέχνα το. -Δεν καταλαβαίνω. Γιατί όχι;
Μια χαρά καταλαβαίνεις. Απλώς δεν το δέχεσαι.
Αυτό το κεφάλαιο της ζωής σου έκλεισε.
Τώρα είσαι εδώ.
Για να αξιοποιήσεις τις δυνατότητές σου, πρέπει να μπεις στη Φρουρά.
Έτσι είναι το σύστημα.
Δεν συμφωνώ με το σύστημα.
-Άντε πάλι τα ίδια. -Όχι.
Λες να αξιοποιήσω τις δυνατότητές μου.
Τι ακριβώς θα κάνω; Ή άσε με εμένα.
Τι να κάνει κάποιος της γενιάς μου
με τέτοια διεφθαρμένη οικονομία στα πρόθυρα της χρεοκοπίας;
Αρκετά!
Δεν σ' έστειλα στην Αμερική να σου κάνουν πλύση εγκεφάλου
και ν' ακούω τις καπιταλιστικές ανοησίες σου.
Κι έχεις ευθύνη απέναντι στην οικογένειά σου.
Η κοινωνία σε βλέπει διαφορετικά πλέον, σ' αρέσει δεν σ' αρέσει.
Ό,τι κάνεις, λοιπόν, έχει σημασία.
Έλα.
Καλημέρα, στρατηγέ. Πώς είσαι, Πεϊμάν;
Συγγνώμη αν ήρθα νωρίς. Να περιμένω έξω;
Όχι, πάνω στην ώρα ήρθες.
-Πεϊμάν, θυμάσαι τον θείο Φαράζ; -Φυσικά.
Τι κάνει η γυναίκα σας;
Καλά, δόξα τω Θεώ.
Χαίρομαι που επέστρεψες. Έγινες κοτζάμ άντρας.
Πήγαινε.
Άντε.
-Θα παίξουμε τένις αύριο; -Φυσικά.
Καλό μου παιδί;
Σκέψου όσα είπαμε.
Εντάξει.
Σκέτη απελπισία η γενιά του.
Νομίζουν πως είναι το επίκεντρο του σύμπαντος. Έτσι ήμασταν εμείς;
Όπως τα λέτε.
Εμάς μας έδωσαν όπλα και μας έριξαν στη μάχη.
Αυτό ήταν το καλύτερο σχολείο.
Λοιπόν, ακούω.
Έχουμε πρόβλημα με ένα νεαρό μέλος της οικογένειας Νεματί.
Υποπτευόμαστε ότι σχετίζεται με τους Ισραηλινούς.
Το τελευταίο που χρειάζομαι τώρα είναι μπλεξίματα με τους Νεματί.
Δεν θέλω να ταράξω τα νερά.
Ξέρεις ότι είναι μια αντιπαράθεση φατριών.
Γίνονται πράγματα.
Μεγάλα πράγματα, ιστορικά.
-Πήγαινε τώρα. -Σας ευχαριστώ.
Φίλε μου, καλώς ήρθες.
Παρακαλώ.
Περάστε, καθίστε. Ελπίζω να πεινάτε.
Πώς πήγε;
Πήραμε το πράσινο φως.
Άψογα.
Πρέπει να κινηθούμε αθόρυβα όμως.
Δηλαδή;
Δεν ξέρεις τι σημαίνει αυτό;
Να είμαστε διακριτικοί, όχι συλλήψεις.
Και πώς θα δουλέψουμε;
Αλί.
Έχε αυτό κατά νου.
Ο Μοχαμαντί έχει πολλά στο μυαλό του τώρα.
Δεν βασιζόμαστε σ' εκείνον.
Άρα, δεν έχουμε επίσημη άδεια να δράσουμε.
Τώρα είναι με τον πρέσβη της Β. Κορέας.
ΑΛΙ: ΑΡΑ, ΔΕΝ ΕΧΟΥΜΕ ΑΔΕΙΑ ΝΑ ΔΡΑΣΟΥΜΕ.
Φαίνεται πως υπάρχει κινητικότητα.
ΦΑΡΑΖ: ΕΙΝΑΙ ΜΕ ΤΟΝ ΠΡΕΣΒΗ ΤΗΣ Β. ΚΟΡΕΑΣ. ΥΠΑΡΧΕΙ ΚΙΝΗΤΙΚΟΤΗΤΑ.
ΛΑΒΑΣΑΝ, ΒΟΡΕΙΟΑΝΑΤΟΛΙΚΗ ΤΕΧΕΡΑΝΗ
-Λεϊλά! Ήρθες. -Γεια.
-Τι κάνεις;
-Είσαι κουκλάρα. -Ευχαριστώ!
Έλα, έλα. Πώς σου φαίνεται;
Υπέροχα είναι.
-Έτσι; -Ναι.
Τι να σου φέρω;
Ό,τι πίνεις εσύ.
Ναι; Εντάξει, περίμενε εδώ.
Ποτέ δεν ξέρεις τίποτα! Καμία απάντηση!
-Μπορείς ν' αφήσεις το κινητό; -Δεν θέλω, λέμε.
-Εδώ είμαστε. -Ευχαριστώ.
-Εις υγείαν. -Εις υγείαν.
Ήταν μια κρύα βραδιά.
Θυμάμαι ότι έβρεχε.
Προσπάθησε να χρησιμοποιείς ενεστώτα χρόνο. "Βρέχει".
Βρέχει.
Μέσα στο ασθενοφόρο, όμως, κάνει ζέστη.
Πού πάει το ασθενοφόρο;
Στον Φαράζ.
Αναρρώνει στο νοσοκομείο απ' τη δεύτερη επέμβαση.
Με βάζουν στο δωμάτιό του.
Δείχνει τόσο αξιοθρήνητος.
Χλομός. Αποστεωμένος.
Μετά βίας τον αναγνωρίζω.
Ανακατεύομαι και πάω στην τουαλέτα.
Ακούω χτύπημα στην πόρτα.
Δεν την ανοίγω.
Τη σπάνε και με σέρνουν έξω.
Μου δίνουν με το ζόρι ένα χάπι.
Σου κρατώ το χέρι.
Ακούμπησέ το στον καναπέ.
Είναι ο δικός σου καναπές.
Το δικό σου σπίτι.
Δεν χρειάζεται να φοβάσαι τίποτα.
Είμαστε μόνο οι δυο μας.
Ανάπνεε.
Μόλις νιώσεις ασφαλής, άνοιξε τα μάτια.
Είδα ένα φοβερό βιομηχανικό συγκρότημα σήμερα.
Μπορώ να φτιάξω 200 λουξ διαμερίσματα.
Με τέτοια οικονομία, ποιος θα αγοράσει λουξ διαμέρισμα στο κέντρο;
-Έχεις ψευδαισθήσεις. -Εντελώς.
Θα δείτε πώς θα το κάνω εγώ.
Όλο λόγια είσαι.
Όχι, ευχαριστώ.
-Όχι; -Είμαι εντάξει.
Έγινε. Εντάξει.
Γιατί τέτοια κατήφεια; Τι τρέχει;
Σας είδα να καβγαδίζετε πριν. Είσαι καλά;
Όπως λέει πάντα η μητέρα μου:
"Με κάποιες κοπέλες γλεντάς και με κάποιες παντρεύεσαι".
Κι αυτά που θεωρείς εσύ σημαντικότερα;
Θα σου έλεγε να τα εγκαταλείψεις η μητέρα σου;
Κικμπόξερ είσαι ή ψυχολόγος;
Θα μου κατέστρεφες το κινητό.
Τι μου λες! Δεν είχες λεφτά να πάρεις αδιάβροχο;
Μέθυσες κιόλας;
Έλα μέσα. Όχι, φοβάται μην πνιγεί. Απίστευτο!
-Αν συνεχίσεις έτσι, θα πνιγείς εσύ. -Ναι;
Έλα να με πιάσεις.
Τώρα θα δεις.
Βούτα!
Φτου και βγαίνω!
Σε προκαλώ!
Τι είπες; Δεν σ' ακούω κάτω απ' το νερό!
Πας καλά;
Τι; Φοβάσαι μην καταπιείς λίγο νεράκι;
-Πάω να σου φέρω κάτι να πιεις. -Έλα δω!
Πεϊμάν! Πεϊμάν! Πεϊμάν!
Τώρα, βγαίνω.
Φωτιά πιάσαμε, κοπελιά;
Ο στρατηγός Μοχαμαντί διορίστηκε με διάταγμα του Ανώτατου Ηγέτη…
Συνδεθήκαμε.
-Μ' ακούς; -Ναι.
Ξεκινάω.
Οποιοσδήποτε άλλος θα κελαηδούσε κανονικότατα στο τμήμα.
Επειδή είναι Νεματί, όμως, πρέπει να πάμε εμείς από κει.
Κι αθόρυβα κιόλας.
Έτσι έχουν τα πράγματα. Πρέπει να το αποδεχτούμε.
Κι εσένα σ' ενοχλεί. Δεν με ξεγελάς.
Ο ΣΤΟΧΟΣ ΕΡΧΕΤΑΙ ΠΡΟΣ ΤΟ ΜΕΡΟΣ ΣΑΣ.
ΟΧΗΜΑ ΕΝΤΟΠΙΣΤΗΚΕ
-Τι έγινε; -Πρόβλημα.
Ο Φαράζ με τον συνεργάτη του έρχονται εδώ.
Σε πόση ώρα φτάνει;
Σε μισή ώρα. Ίσως λιγότερο.
Ούτε καν χακάραμε το κινητό ακόμη.
Συνεχίστε προς ώρας. Θα είμαι σε επαφή.
ΑΝΤΙΓΡΑΦΗ ΔΕΔΟΜΕΝΩΝ 7%
Ναι! Λειτουργεί.
Ναχίντ…
σκεφτόμουν όλα όσα μου έχεις πει
και τον τρόπο που τα μοιράστηκες.
Θεωρώ πως ο πυρήνας του τραύματός σου δεν είναι η ίδια η απαγωγή,
μα η επιστροφή στο Ιράν.
Το σύστημα δεν κατάφερε να σε προστατεύσει.
Η κατάρρευσή σου ήταν μια σωματική αντίδραση
στην αίσθηση ότι σου τράβηξαν το χαλί κάτω από τα πόδια.
Μα τώρα βρίσκεσαι σε ένα ασφαλές περιβάλλον.
Ο άντρας σου καλυτερεύει.
Εγώ είμαι εδώ μαζί σου.
Νομίζω πως είναι η κατάλληλη στιγμή να βγεις από το σπίτι.
-Όχι, όχι… -Όσο το αναβάλλεις,
τόσο δυσκολότερο θα είναι.
Πίστεψέ με, το έχω κάνει πολλές φορές αυτό.
Μέχρι το πάρκο απέναντι θα πάμε.
-Δεν θα τα καταφέρω. -Θα τα καταφέρεις.
Και θα πούμε στον Φαράζ να έρθει εκεί.
Αυτό σέρνεται!
Μια ώρα θα πάρει!
Δεν έχει καλό σήμα στο σπίτι.
Είναι πολύ επικίνδυνο. Ο Φαράζ έρχεται στη βίλα.
Ο Φαράζ;
Ναι. Πρέπει να κάνεις πιο γρήγορα, Ταμάρ.
Μιλάντ, άνοιξε το Bluetooth του και στήσε δίκτυο.
Έτοιμο. Σου έστειλα το όνομα.
Ωραία.
Κράτα κοντά τα κινητά. Τελειώνουμε περίπου σ' ένα τέταρτο.
Ελήφθη.
-Γεια. -Γεια.
Θες να βουτήξουμε πάλι;
Ναι, φυσικά.
Ρε μπρο, μήπως είδες το κινητό μου;
-Όχι. Το έχασες; -Για πάρε με.
Γαμώτο, γαμώτο!
Το δίκτυο που άνοιξα απενεργοποίησε τη σίγαση.
Αχ, συγγνώμη.
Γιατί το πήρες;
Ήμουν σίγουρη ότι ήταν το δικό μου.
Κοιτάξτε.
Για να δω.
Γαμώτο. Πρέπει ν' αλλάξω προστασία οθόνης.
Για να δω.
Έχουμε ολόιδια θήκη!
Ξέρεις το "If Only We Were";
Αγαπημένο κομμάτι.
Έχω πάει σε άπειρες συναυλίες του.
Είναι φίλος μου.
Μη μου πεις!
-Ποιος είναι αυτός; -Ο Aasopaas. Σου έχω στείλει τραγούδια.
Δεν λες στον DJ να βάλει;
Ωραία ιδέα. Πήγαινε πες του το. Σίγουρα θα τον ξέρει.
Εντάξει.
Ταμάρ, πρέπει να μείνεις κοντά του
για να μεταφερθούν τα δεδομένα προτού έρθει ο Φαράζ.
-Πάω να πάρω ένα ποτό. -Έρχομαι κι εγώ.
Το πρώτο βήμα είναι πάντα το δυσκολότερο.
Σκέψου το βλέμμα του συζύγου σου όταν σε δει εκεί έξω.
Θα χαρεί.
Είμαι βέβαιη.
Ναχίντ;
Καλά είμαι.
Περάστε, κύριε.
Οι περισσότεροι δεν γυρνούν απ' την Αμερική.
Είναι ταξίδι χωρίς επιστροφή.
Είχα χρόνια να έρθω. Μου έλειψε.
Λογικό.
Τα κλαμπ, ο χορός με το αντίθετο φύλο, το νόμιμο αλκοόλ.
Όχι, περισσότερο το μέρος όπου μεγάλωσα, οι άνθρωποι, το φαγητό.
Ένιωσα σαν να γυρνούσα στο σπίτι μου.
Στην Αμερική ένιωθα πάντα μετανάστρια.
Εδώ, είμαι σαν όλους τους άλλους.
Αυτό δεν ισχύει καθόλου.
Εσύ γιατί ξαναγύρισες;
Νόμιζα ότι γυρνούσα μόνο για την ορκωμοσία του πατέρα μου.
Αλλά;
Τελικά, όταν ο πατέρας σου αναλαμβάνει επικεφαλής της Φρουράς,
δεν θα σ' αφήσουν να ζήσεις στην Αμερική.
-Οι Αμερικανοί; -Ο πατέρας μου.
Έφτασαν.
-Πόσο ακόμη; -Τουλάχιστον πέντε λεπτά.
Ταμάρ, ήρθε η Φρουρά. Ετοιμάσου να διαφύγεις.
Έχω μια επιχείρηση στο Λ.Α.
Μια νεοφυή επιχείρηση. Μπορεί ν' αλλάξει τα πάντα.
Και σήμερα το πρωί, μου λέει
ότι πρέπει να εγκαταλείψω όλα όσα έχτισα.
Παρακαλώ; Ναχίντ;
Πού είσαι;
Βγήκα απ' το σπίτι.
Βγήκαμε έξω με τη Μαρτζάν.
Πώς νιώθεις; Ήταν δύσκολο;
Ναι, αλλά η Μαρτζάν δεν μ' άφησε να τα παρατήσω.
Φαράζ, μήπως θες να έρθεις να κάτσεις μαζί μου;
Το αμάξι του Πεϊμάν Μοχαμαντί.
Θα φάμε παγωτό στο πάρκο και θα γυρίσουμε μαζί στο σπίτι.
Είσαι σίγουρος;
Τον είδα στη λέσχη το πρωί.
Ναχίντ, καλή μου, θα σε πάρω εγώ.
Ταμάρ, μπαίνουν μέσα. Πρέπει να φύγεις αμέσως.
Μείνε εκεί που είσαι! Πρέπει να ξεμπλέξει μόνη της.
Η Φρουρά!
Ήρθαν πράκτορες.
Περίμενε εδώ.
Τα ρούχα σου!
Μάζεψε τον συνάδελφό σου.
Πώς είσαι, Πεϊμάν;
Μ' άκουσες;
Αλί, έλα δω.
-Έτοιμο το κινητό; -Ταμάρ, πού είσαι;
-Γιατί δεν φεύγεις; -Απάντα μου.
Σχεδόν, αλλά τώρα σταμάτησε.
Να μαντέψω; Σ' έστειλε ο πατέρας μου.
Ήρθαμε για τον Βαχίντ Νεματί.
Με δουλεύεις;
Πες στον πατέρα μου πως αν έχει κάτι να μου πει, να μου το πει στα ίσα
κι όχι να στέλνει τους μπράβους του.
Πεϊμάν, έχουμε έρθει για μια έρευνα.
Και, βασικά, η παρουσία σου εδώ σημαίνει ότι είναι χειρότερο απ' ό,τι νομίζαμε.
Άκου.
Όλοι αυτοί είναι φίλοι μου και τους χαλάτε τη μέρα.
Σου το ζητάω ευγενικά, λοιπόν,
να φύγετε αμέσως.
Άσε μας να ρίξουμε μια ματιά.
Κάνεις ότι δεν ακούς; Σου είπα να φύγετε!
Πεϊμάν, προσπαθώ να σε προστατεύσω.
Εσύ να προστατεύσεις εμένα;
Ούτε τη γυναίκα σου δεν προστάτεψες.
Θα το προχωρήσουμε… μέσω της κατάλληλης οδού.
Πάμε.
Το μαλακισμένο! Κι αυτός κι οι αδερφές οι φίλοι του.
Αρκετά, Αλί!
Μπες μέσα.
Ροζίν, πρέπει να φύγουμε. Είναι αργά. Περιμένει ο φίλος μου.
Φεύγω, αγάπη μου. Ελπίζω να συνέλθεις.
-Πάμε. -Δεν αισθάνομαι καλά.
-Έλα, έλα. -Σιγά-σιγά.
Ευθεία και… δεξί, αριστερό.
Δεξί, αριστερό. Μπράβο.
Είναι καλά;
Θα συνέλθει.
Έλα, θα σε βοηθήσω εγώ.
Ευχαριστώ.
Φεύγετε;
Ναι.
Πρέπει να την προσέχεις καλύτερα.
-Να σε βοηθήσω. -Εντάξει είμαι.
-Δεν πειράζει, την παίρνω εγώ. -Είμαι εντάξει, σου είπα.
Επιστρέφουμε αμέσως.
Πάμε.
Ευχαριστώ, αδελφέ.
Εντάξει.
Έτοιμο το κινητό.
Τώρα αρκεί να αλλάξει το κινητό του με το παγιδευμένο.
-Ανοίγεις την πόρτα; -Ναι, φυσικά.
Μήπως μπορείς να με πας προς το κέντρο;
Φυσικά. Πού… Πού να σε πάω;
Στο Αμίρ Αμπάντ. Μπορείς να μ' αφήσεις στον δρόμο όμως.
Σταμάτα. Έλα. Μπες μέσα.
Πήγαινε στο διαμέρισμα εσύ. Θα τους ακολουθήσω.
Εντάξει.
Γιατί έχεις γίνει η σκιά της;
Τι;
Είπα, γιατί έχεις γίνει η σκιά της;
Απλώς την προσέχω.
Ξέρω τι γίνεται σ' αυτά τα πάρτι.
Δεν θέλω να μπλέξει πουθενά.
Εννοείται πως πρέπει να την προσέχεις.
Η αδελφή σου είναι αληθινό μπουμπούκι.
Θες να κάτσεις μπροστά;
Ναι, φυσικά.
Δες εδώ.
Το έκανε;
Όχι ακόμη.
Αν ήταν νεκρός ο Φαράζ, η Ταμάρ θα είχε κάνει ήδη την ανταλλαγή.
Ένα ατού σαν τον Φαράζ Καμάλι βρίσκεται μια φορά στα 20 χρόνια.
Νισάφι με τον Φαράζ.
-Ο Μοχαμαντί με ενδιαφέρει. -Δικό σου πρόβλημα.
Αν τον σκοτώσεις, θα πάρεις έπαινο.
Θα τον αντικαταστήσουν και μια απ' τα ίδια.
Με όλο τον σεβασμό, Μαρτζάν,
δεν σε αφορά ο μακροπρόθεσμος σχεδιασμός της Μοσάντ.
Όχι. Είμαι μια απλή τοπική πράκτορας.
Από τους ελάχιστους που σας απομένουν, να προσθέσω.
Δεν έγκειται πλέον στην κρίση σου.
Ο Φαράζ τελείωσε. Είναι εντολή.
Όσο για την αποστολή, αν αποτύχει η Ταμάρ, τους απομακρύνεις απόψε.
Έγινα σαφής;
Ναι.
Ευχαριστώ.
Ώρα να πηγαίνω. Ωραία ήταν.
Να σου πω.
-Τι; -Έλα για μια αγκαλιά.
Και πες έναν καλό λόγο για μένα στη Λεϊλά.
Πραγματικά είμαι απ' τα καλά παιδιά.
Έγινε.
Πρόσεχε στον δρόμο.
Ευχαριστώ.
Δεν χρειαζόταν να με φέρεις.
Το ήθελα.
Καληνύχτα.
Θα ήθελα να κάνουμε κάτι αύριο, αν έχεις διάθεση.
Για τι έλεγες;
Δεν ξέρω. Μπορούμε να πάμε να φάμε κάτι.
Δείπνο;
Έχω κανονίσει για το βράδυ.
Να βρεθούμε νωρίτερα;
Έχω κάτι ραντεβού το πρωί και το απόγευμα θα παίξω τένις, αλλά…
Παίζεις τένις;
Μη μου πεις κι εσύ; Ποια είσαι;
Όχι, όχι. Όχι!
Δεν είμαι καλή, απλώς…
-Πάντα ήθελα να μάθω. -Τέλεια.
Ας βρεθούμε στη λέσχη να παίξουμε.
Εντάξει.
-Καληνύχτα. -Καληνύχτα.
Συγγνώμη.
Έπρεπε να έχω έρθει σήμερα.
Έχασα την ώρα μου να προστατεύω εκείνον τον μπάσταρδο
τον γιο του Μοχαμαντί.
Εκείνο το παράσιτο.
Θα ήθελα να 'ξερα μόνο τι του είπε ο πατέρας του στο σπίτι.
Μπάσταρδοι.
Ποτέ όσο ζω δεν θα συγχωρέσω τον Μοχαμαντί γι' αυτό που μας έκανε.
Και κάθε μέρα είμαι υποχρεωμένος να προστατεύω τη ζωή του.
Πώς μπορώ να συνεχίσω να το κάνω, Ναχίντ;
Πώς;
Άσ' τον να πεθάνει.
ΦΑΡΑΖ: ΕΙΜΑΙ ΥΠΟΧΡΕΩΜΕΝΟΣ ΝΑ ΠΡΟΣΤΑΤΕΥΩ ΤΗ ΖΩΗ ΤΟΥ;
ΝΑΧΙΝΤ: ΑΣ' ΤΟΝ ΝΑ ΠΕΘΑΝΕΙ.
ΝΑΧΙΝΤ: ΑΣ' ΤΟΝ ΝΑ ΠΕΘΑΝΕΙ… ΑΣ' ΤΟΝ ΝΑ ΠΕΘΑΝΕΙ.
Μιλάντ;
-Άλλαξες τα κινητά; -Πού είναι ο Μιλάντ;
Ορίστε.
Τι είναι αυτό;
Βρε βρε!
Δες τι βρήκα. Βάλ' τον στο αμάξι.
Σας ορκίζομαι, δεν είναι δικό μου.
Κύριε! Δεν είναι δικό μου!
Σας ορκίζομαι…
Δεν έχω ιδέα πώς βρέθηκε εκεί!
ΤΟΝ ΠΙΑΣΑΜΕ. ΕΥΧΑΡΙΣΤΩ ΓΙΑ ΤΗΝ ΠΛΗΡΟΦΟΡΙΑ
Τεχεράνη
Υποτιτλισμός: Εύα Τανταλίδου